b'\n_START_ARTICLE_\nMusic Box\n_START_SECTION_\nTopu pan\xc4\x81kumi\n_START_PARAGRAPH_\nMusic Box debit\xc4\x93ja Billboard 200 top\xc4\x81 otraj\xc4\x81 viet\xc4\x81 at 174,000 p\xc4\x81rdot\xc4\x81m kopij\xc4\x81m, un sasniedza pirmo vietu sav\xc4\x81 piecpadsmitaj\xc4\x81 ned\xc4\x93\xc4\xbc\xc4\x81 top\xc4\x81, un paliekot tur asto\xc5\x86as ned\xc4\x93\xc4\xbcas. Tas uztur\xc4\x93j\xc4\x81s pirmaj\xc4\x81 divdesmitniek\xc4\x81 \xc4\x8detrdesmit ned\xc4\x93\xc4\xbcas un top\xc4\x81 kopum\xc4\x81 128 ned\xc4\x93\xc4\xbcas (vair\xc4\x81k k\xc4\x81 divus gadus, un visilg\xc4\x81k Kerijas albumam), atgrie\xc5\xbeoties top\xc4\x81 tr\xc4\xabs reizes. Albums sasniedza pirmo vietu ar\xc4\xab Billboard R&B/Hip-Hop albumu top\xc4\x81, un l\xc4\xabdz 2005. gadam ASV ir p\xc4\x81rdots vair\xc4\x81k nek\xc4\x81 9,16 miljonos kopiju p\xc4\x93c Nielsen SoundScan datiem, un 0,74 miljoniem kopiju, kas p\xc4\x81rdotas BMG Music izdevumos. Music Box bija otrais pirkt\xc4\x81kais albums ASV 1994. gad\xc4\x81, tikai aiz Ace of Base albuma The Sign._NEWLINE_Music Box bija lieli pan\xc4\x81kumi Kan\xc4\x81d\xc4\x81, bet par sp\xc4\xabti Dreamlover pan\xc4\x81kumiem, tas sasniedz tikai piekto vietu. Albums bija \xc4\xbcoti labi pirkts citur pasaul\xc4\x93 t\xc4\x81 singlu d\xc4\x93\xc4\xbc, un sasniedza pirmo vietu Austr\xc4\x81lij\xc4\x81, V\xc4\x81cij\xc4\x81, Jaunz\xc4\x93land\xc4\x93, \xc5\xa0veic\xc4\x93 un Lielbrit\xc4\x81nij\xc4\x81._NEWLINE_Tas ir 30-tais visveiksm\xc4\xabg\xc4\x81kais albums, k\xc4\x81ds jebkad izdots, un desmitais veiksm\xc4\xabg\xc4\x81kais sievie\xc5\xa1u k\xc4\x81rtas albums.\n_START_SECTION_\nSingli\n_START_PARAGRAPH_\nMusic Box izveidoja Kerijas sept\xc4\xabto un astoto pirm\xc4\x81 numura hitus, Dreamlover un Hero. Dreamlover pavad\xc4\xabja asto\xc5\x86as ned\xc4\x93\xc4\xbcas ASV topa pirmaj\xc4\x81 viet\xc4\x81, un l\xc4\xabdz \xc5\xa1im ir k\xc4\xbcuvusi par vienu no Kerijas popul\xc4\x81r\xc4\x81kaj\xc4\x81m dziesm\xc4\x81m. Tas turpin\xc4\x81ja ies\xc4\x81kto trad\xc4\xabciju \xe2\x80\x94 albuma pirmais singls sasniedz pirmo vietu ASV (kas ilga visu dek\xc4\x81di). Hero pavad\xc4\xabja \xc4\x8detras ned\xc4\x93\xc4\xbcas pirmaj\xc4\x81 viet\xc4\x81 un k\xc4\xbcuva par Kerijas pirmo Ziemassv\xc4\x93tku pirm\xc4\x81 numura hitu. Albuma ceturtais un piektais singls, Whitout You un Anytime You Need a Friend, bija maz\xc4\x81k veiksm\xc4\xabgi ASV. Whitout You nesasniedza pirmo vietu tur, bet k\xc4\xbcuva par Kerijas pirmo singlu, kas sasniedz pirmo vietu Lielbrit\xc4\x81nij\xc4\x81, bija \xc4\xbcoti veiksm\xc4\xabgs citur pasaul\xc4\x93, un bija Kerijas vispopul\xc4\x81r\xc4\x81kais hits l\xc4\xabdz We Belong Together izdo\xc5\xa1anai 2005. gad\xc4\x81, turpret\xc4\xab Anytime You Need a Friend nesasniedza ASV topa pirmo desmitnieku (Kerijas pirmais singls, kam tas \xe2\x80\x98\xe2\x80\x99izdev\xc4\x81s\xe2\x80\x99\xe2\x80\x99). Media Traffic ierindoja Whitout You k\xc4\x81 veiksm\xc4\xabg\xc4\x81ko dziesmu pasaul\xc4\x93 1994. gad\xc4\x81. Visi \xc4\x8detri singli iek\xc4\xbcuva pirmaj\xc4\x81 desmitniek\xc4\x81 ASV Adult Contemporary top\xc4\x81, tom\xc4\x93r neviens no tiem nesasniedza pirmo vietu, un k\xc4\xbcuva par pirmo Kerijas albumu, kam neizdev\xc4\x81s izveidot pirm\xc4\x81 numura hitu \xc5\xa1aj\xc4\x81 top\xc4\x81.'